Nõustasime Luminori 3 miljardi euro suuruse võlakirjaprogrammi läbiviimisel ja esimeste võlakirjade väljaandmisel
Luminor tuli välja kuni kolme miljardi euro suuruse keskmise tähtajaga võlakirjaprogrammiga (European Medium Term Note) ning emiteeris 10. oktoobril esmakordselt võlakirjaprogrammi raames 350 miljoni euro väärtuses kolmeaastase tähtajaga tagamata võlakirju. Võlakirjad noteeritakse Iiri väärtpaberibörsil.
Võlakirju märkisid institutsionaalsed investorid Baltikumist ja mujalt Euroopast, kokku 14 riigist. Rahvusvahelise reitinguagentuuri Moody’se eeldatav krediidireitingu võlakirjadele on Baa2 (stabiilne).
Tehtud investeeringute suurusjärk kinnitab, et Luminori finantsprofiil on tugev ning tegu on huvitava investeerimisobjektiga nii Baltikumi kui ka rahvusvaheliste investorite jaoks. Võlakirjaemissioonil on positiivne mõju ka Eesti ja kogu Baltikumi kapitaliturgude arengule.